
 Hej brevkasse jeg har et meget slemt problem jeg er startede på en ny skole på grund af den anden ikke fungerede så godt for mig men det har intet at gøre med mine venner! Så nu har jeg gået på skolen i tre dage og det er gået godt men her på den tredje dag blev jeg virkelig trist og begyndte at græde fordi at jeg savner mine gamle venner og jeg gik på den gamle skole i 8 år så der har jeg jo fået mine bedste veninder men jeg føler mig ikke godt tilpas på den nye skole mine klassekammerater er søde mod mig men jeg har det som om jeg har hjemve hele tiden jeg prøvede at tænke på noget andet men tårene randte bare ned af mine kinder... Jeg sagde til min lære at jeg havde kvalme og min mor kom og hentede mig men nu tør jeg hverken at gå i skole næste dag i frygt for at jeg bryder sammen eller at sige det til mine forældre fordi at de har jo arbejdet så hårdt for at jeg skulle komme ind i klassen.. Please hjælp hvad skal jeg gøre mod min "hjemve"? 
Jeg fortryder!
==============



Hej,

En ny skolestart er altid svær, især når du er bekendt med de samme venner, lærer og rutiner fra din gamle skole. Jeg er sikker på du vænner dig til dine nye omgivelser inden længe, du skal bare give det til :-) Det er helt ok og ganske normalt er føle som du gør, og det kan være det hjælper at snakke med en lærer eller dine forældre om det - de forstår! 

Hold kontakten ved lige med vennerne fra din gamle skole, så du ikke har alt for meget "hjemve", men sørg samtidig for at give dine nye klassekammerater en fair chance.

Held og lykke! 

Mvh VicRic  


 

Hej,  
  



Det kan være svært at
skifte skole, og det er helt normalt at have ”hjemve” i starten. Du er flyttet
fra alt det, du kender, og naturligvis savner du det, du er vant til. Det er
hårdt at være ny, og der er en masse ting, man skal vænne sig til – og det
tager tid.

Du skriver, at du kun har gået på den nye skole tre dage. Det er ikke ret
længe, og jeg synes uden tvivl, at du skal give det en chance. Giv dig selv tid
til at falde til. Lige nu er alt nyt, og du kender ikke de andre ret godt
endnu, og derfor savner du selvfølgelig dine venner og den tryghed, du havde på
den gamle skole. Med tiden får du nye venner, og så forsvinder ”hjemveen" nok.

Jeg synes, du skal fortælle dine forældre, at det er hårdt at skifte skole. Det
tror jeg på ingen måde, de bliver sure over, og måske hjælper det at tale lidt
med dem om det. Husk også, at selvom du har skiftet skole, betyder det jo ikke, at du ikke kan se dine gamle venner mere. 


  
Jeg håber på det
bedste!

Masser af varme hilsner  

/ Michala  
 